Rootsi sissetung Venemaale

Rootsi sissetung Venemaale kuningas Karl XII juhtimisel oli Põhjasõja ajal toimunud konflikt. Rootsi vastasteks selle konflikti jooksul olid Venemaa tsaaririik, Rzeczpospolita ning Taani. Sissetung algas, kui Karl XII ületas 1. jaanuaril 1708 Wisła jõe ja lõppes faktiliselt Rootsi kaotusega Poltava lahingus järgneva aasta 8. juulil, kuigi Karl XII püüdis Osmanite riigi kaitse all olles veel aastaid Venemaale sõjalist ohtu tekitada.

Algus
Venemaale tungimisele eelnenud aastatel oli Karl XII saanud oma vägedega olulisi võite Taani ja Poola sõjavägede üle ja trooninud Poola kodusõja ajal Poola kuningaks oma marioneti Stanisław I Leszczyński. Olles seal oma võidud kindlustanud, pööras Karl XII oma tähelepanu Venemaale.

Ta sisenes 40 000 mehest koosneva väe, millest ligikaudu poole moodustasid ratsaväelased, eesotsas Venemaa aladele üle külmunud Wisła jõe. See taktika iseloomustas hästi kuninga sõjalist stiili, mis toetus sõjavägede suure kiirusega üle ootamatute maastike liigutamisele. Sõjaretke sellise kiire alguse tõttu jäi väga vähe puudu sellest, et Karl XII väed oleksid Peeter I vägedega kohtunud juba siis, kui sõjaretke algusest oli möödas alles üks kuu: rootslased jõudsid tänapäeva Valgevene territooriumil asuvasse Hrodna linna napilt kaks tundi pärast seda, kui venelased selle maha jätnud olid.

Karl XII oli vilunud väejuht ja ilmselt pidas ka tema sissetungi riskantseks ettevõtmiseks. Pärast 1700. aastal rootslaste jaoks edukalt lõppenud Narva lahingut soovitasid kuninga teenistuses olnud kindralid tal talvisel ajal Venemaale tungida, ent Karl XII oli sellele vastu. Kuna kuningas eeldas Rootsi abivägede saabumist ja liitu Ivan Mazepa juhitud kasakatega, otsustas ta aastal 1708 viimaks Venemaale tungida. Venelased korraldasid Rootsi abivägedele aga varitsusrünnaku ja Venemaa tsaaririigi sõjavägi hävitas Aleksandr Menšikovi juhtimisel Mazepa pealinna ning jälitas viimast seni, kuni too oma napi kolmesaja mehega Karl XII väeni jõudis.

Raskused jätkuvad
Sissetungi muutis veelgi raskemaks Peeter I ja tema kindralite poolt välja töötatud põletatud maa taktika. Vene vägi taganes vahetpidamata, ajades läbitud linnades laiali kariloomad ja peites ära vilja. Et mitte jätta rootslastele varusid, mille toel nad Venemaa külma talve üle elada võiksid, põletasid venelased isegi põldudelt koristamata vilja. 1708. ja 1709. aasta talve lõpus olnud tavalisest külmemad ilmad mõjusid Rootsi sõjaväele laastavalt ja armee kahanes 24 000 meheni. 1709. aasta maikuus said Rootsi väed Vene väed kätte ja sõjaväed kohtusid Poltava lahingus. Rootslased alistati ja suurem osa Karl XII armeest ehk ligikaudu 19 000 meest olid sunnitud alla andma.

Pärast Poltava lahingut
Karl XII ise põgenes koos 543 mehega lõunasse Osmanite riigi türklaste kaitse alla. Kuna türklased olid tavaliselt Venemaa suhtes vaenulikult meelestatud, suutis kuningas viimaks veenda sultan Ahmed III Venemaa tsaaririigile sõda kuulutama. Karl XII juhtis 200 000 mehest koosneva türklaste sõjaväe sõtta Venemaa vastu, kuid konflikt lõppes enne kui Karl XII lahinguni jõudis: Peeter I suutis Türgi vesiiri ära osta ja osapooled leppisid kokku rahus. Sellega lõppesid Karl XII Venemaale tungimise ambitsioonid.

Tagajärjed
Nurjunud sissetungi tagajärjed olid kaugeleulatuvad. Pärast Poltava lahingut ei suutnud Rootsi impeerium endaga enam ühtegi uut ala liita ja veidi pärast lahingut kaotati oluline osa oma valdustest. Suurbritannia ja Iirimaa kuningas George I juhtis seejärel Suurbritannia ja Preisi kuningriigid sõtta Rootsi vastu ning peagi ründas Rootsit taas ka Taani.

Venemaa tsaaririik säilitas võidetud valdused Ingerimaal ja Balti kubermangudes ning suutis kindlustada oma võimu Ukraina ja Poola aladel. Lisaks sai Venemaa võimaluse rajada Peterburi linn, millega saadi enda valdusse ülitähtis lüli mööda Läänemerd kulgevas kaubanduses. Peeter Suure prestiiž Euroopas kasvas veelgi ja Prantsusmaa kuninga Louis XIV näol leidis ta endale ka liitlase.

Lahingud
+ Sissetungi ajal aset leidnud lahingud Lahing Rootsi vägede suurus Venemaa vägede suurus Rootsi kaotused Venemaa kaotused Tulemus Grodno800Peter From. "Katastrofen vid Poltava". Lund, Historiska media. 2007. pp. 77.  9000TeadmataTeadmataRootsi võit Hołowczyn12 500Liljegren, B. "Karl XII: En Biografi", 2000, p. 156Nationalencyklopedin.39 000265 tapetut1028 haavatut5000Charles XII and the Collapse of the Swedish Empire, 1682- 1719 - R. Nisbet Bain Rootsi võit Neeva2000Dorrell, Nicholas. "The Dawn of the Tsarist Empire: Poltava & the Russian Campaigns of 1708—1709". Partizan Press. 2009. pp 121 8000380Peter From. "Katastrofen vid Poltava". Lund, Historiska media. 2007. pp. 174. 900Ett kort dock tydeligit utdrag utur then öfwer konung Carl den Tolftes lefwerne och konglida dater, Jöran Andersson Nordberg (1745). pp 585 Rootsi võit Malatitze400013000260 tapetut750 haavatutPeter From. "Katastrofen vid Poltava". Lund, Historiska media. 2007. pp. 196.1500 tapetut2000 haavatutRootsikeelne Vikipeedia. Rootsi võit Rajovka2400Bengt Liljegren. "Karl XII: En biografi". Lund, Historiska media. 2000. pp 159. ISBN 91-85377-14-710 000Dorrell, Nicholas. "The Dawn of the Tsarist Empire: Poltava & the Russian Campaigns of 1708—1709". Partizan Press. 2009. pp 98 Kerged 375Тарле Евгений Викторович. "Северная война и шведское нашествие на Россию". Сочинения. Москва: Издательство Академии Наук СССР. 1959. — Т. 10. — С. 363—800. — 841 с.Rootsi võit Lesnaja11 500Massie. 2001.23 076Nicholas Dorrell (2009)4000 tapetut
5000 haavatut

1200 vangistatut4000 tapetut
5000 haavatutVenemaa võit Desna2000Jöran Andersson Nordberg. "Ett kort dock tydeligit utdrag utur then öfwer konung Carl den Tolftes lefwerne och konglida dater". 1745. pp 593.400050 tapetut150 haavatutPeter From. "Katastrofen vid Poltava" Lund, Historiska media. 2007. pp. 240.356 tapetut1000 haavatutHans Villius. "Karl XII:s ryska fälttåg: källstudier". 1951. pp 60.Rootsi võit Veprik30001500 400 tapetut600 haavatut1500Rootsi võit Opošnja2000Dorrell, Nicholas. "The Dawn of the Tsarist Empire: Poltava & the Russian Campaigns of 1708—1709". Partizan Press. 2009. pp 155.6000 19 450 Rootsi võit Krasnokutski–Gorodnoje2500Lanciai Christian. "Segern och nederlaget". 1974. p. 107.10 000132Nordisk Familjebok1200Anders Fryxell. "Berättelser ur svenska historien, Volym 15". 1861. p.166.Peter Frost. "Katastrofen vid Poltava". 2007. p. 259.Rootsi võit Poltava16 50042 1006 900 tapetut/haavatut2 800 vangistatutPeter Englund. "Poltava". Atlantis. 1988. p. 215. ISBN 91-7486-834-9.Christer Kuvaja. "Karolinska krigare 1660–1721". Schildts Förlags AB. 2008. p.192. ISBN 978-951-50-1823-6.1345 tapetut3290 haavatutEncyclopedia of UkraineIstorīia Petra Velikago. p. 355.Venemaa otsustav võit Perevolotšna12 0009 00012 000 vangistatut0Rootsi alistumine

Viited

Kategooria:Põhjasõda
Kategooria:18. sajand Rootsis
Kategooria:Venemaa keisririigi sõjandus
Kategooria:18. sajand Venemaal